
L’efecte hivernacle al laboratori

Aquest muntatge experimental de laboratori permet posar en evidència l’efecte de l’escalfament global de l’atmosfera del nostre planeta, com a conseqüència de l’acumulació a l’atmosfera dels  gasos que provoquen l’efecte hivernacle:

CO2
CH4
N2O
 altres

- Dos recipients que es puguin tapar bé: Erlen Meiers, matrassos.

- Ecodat

- Dos sensors externs de temperatura

- Aigua

- Bicarbonat sòdic

- Vinagre de cuina

- Un focus de llum potent (60W), tipus “flexo”. (No va bé la llum de “fluorescent”, ha de ser bombeta de filament per escalfar suficient).

(El bicarbonat i el vinagre es poden substituir per un parell d’aspirines efervescents. El “flexo” i la bombeta no fan falta si fem l’experiència a l’exterior i utilitzem el sol com a fon d’energia).

- Fem el muntatge segons la fotografia.

-Apropem bastant la bombeta als recipients per que comencin a escalfar l’atmosfera de l’interior.

- Posem en marxa els sensors i prenem dades de manera periòdica (cada segon durant  60 minuts,  cada 5 segons durant 60 minuts, o similar). Si no surt bé la gràfica, repetim l’experiència  augmentant l’estona de la presa de dades fins a dues hores.

- Posem el vinagre en un dels matrassos, i en l’altre una quantitat similar d’aigua. Afegim el bicarbonat en el recipient on hi ha el vinagre; tapem bé els dos recipients, observem i esperem. (Podem optar per posar la mateixa quantitat en els dos recipients, i afegir  les 2 aspirines efervescents en un dels recipients). Es produeix biòxid de carboni de manera immediata.

- Els sensors no han de tocar  l’aigua; han de prendre les dades de l’atmosfera de l’interior dels recipients.

- Si tenim un ordinador portàtil,  podem prendre dades en directe, en temps real a l’exterior, protegint-lo, és clar, i  utilitzant el sol com a font d’energia per escalfar “les atmosferes” de l’interior dels recipients.

-També podem programar l’Ecodat, prendre mesures i descarregar-les després a l’ordinador.




Gràfica comparativa de la  presa de dades de tres sensors:

Temperatura ambient en atmosfera sense CO2

















Temperatura de l’interior del recipient en atmosfera sense CO2





Temperatura de l’interior del recipient en atmosfera amb CO2





Durada de la presa de dades 60 minuts

